**Naziv i adresa ustanove**

**Program obrazovanja**

**za stjecanje mikrokvalifikacije**

**web programiranje**

**Mjesto, datum**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Elektrotehnika i računarstvo | | |
| **Naziv programa** | Program obrazovanja za stjecanje mikrokvalifikacije web programiranje | | |
| **Vrsta programa** | osposobljevanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/skupa/ova ishoda učenja prema HKO-u** | SIU 1: Osnove izrade web API-ja (razina 4)  SIU 2: Pristup bazi podataka iz Web API-ja (razina 4)  SIU 3: Interakcija klijentskog koda iz Web API-ja (razina 4) | | |
| **Obujam u bodovima (CSVET)** | **9 CSVET**  SIU 1: Osnove izrade web API-ja (3 CSVET)  SIU 2: Pristup bazi podataka iz Web API-ja (3 CSVET)  SIU 3: Interakcija klijentskog koda iz Web API-ja (3 CSVET) | | |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)** | | | |
| **Popis standarda zanimanja/skupova kompetencija** | **Popis standarda kvalifikacija/skupova ishoda učenja** | | **Sektorski kurikulum** |
| **SZ Tehničar za računarstvo** <https://hko.srce.hr/registar/standard-zanimanja/detalji/508>  **SKOMP 1:** Dizajn programskih sustava i priprema za razvoj <https://hko.srce.hr/registar/skup-kompetencija/detalji/159>  **SKOMP 2:** Razvoj programskih sustava i baze podataka  <https://hko.srce.hr/registar/skup-kompetencija/detalji/160>  **SZ Tehničar za programiranje / Tehničarka za programiranje**  <https://hko.srce.hr/registar/standard-zanimanja/detalji/56>  **SKOMP 1**: Razvijanje računalnih programa  <https://hko.srce.hr/registar/skup-kompetencija/detalji/469> | **SK Tehničar za računarstvo / Tehničarka za računarstvo**  <https://hko.srce.hr/registar/standard-kvalifikacije/detalji/408>  **SIU 1:** Osnove izrade web API-ja  <https://hko.srce.hr/registar/skup-ishoda-ucenja/detalji/11881>  **SIU 2:** Pristup bazi podataka iz Web API-ja  <https://hko.srce.hr/registar/skup-ishoda-ucenja/detalji/1071>  **SK Tehničar za programiranje / Tehničarka za programiranje**  <https://hko.srce.hr/registar/standard-kvalifikacije/detalji/431>  **SIU 1:** Interakcija klijentskog koda i Web API-ja  <https://hko.srce.hr/registar/skup-ishoda-ucenja/detalji/1072> | |  |
| **Uvjeti za upis u program** | * posjedovanje cjelovite kvalifikacije minimalno na razini 4.2 HKO-a | | |
| **Uvjeti stjecanja programa (završetka programa)** | * Stečenih 9 CSVET bodova * Uspješna završna provjera stečenih znanja usmenim i/ili pisanim provjerama te vještina polaznika kroz projektne i problemske zadatke, a temeljem unaprijed određenih kriterija vrednovanja postignuća.   Na završnoj provjeri vodi se zapisnik i provodi ju tročlano povjerenstvo.  Svakom polazniku nakon uspješno završene završne provjere izdaje se Uvjerenje o usavršavanju za stjecanje mikrokvalifikacije web programiranje | | |
| **Trajanje i načini izvođenja nastave** | Program obrazovanja za stjecanje mikrokvalifikacije web programiranje provodi se redovitom nastavom u trajanju od 225 sati, uz mogućnost izvođenja programa na daljinu u stvarnom vremenu.  Ishodi učenja ostvaruju se dijelom vođenim procesom učenja i poučavanja u trajanju od 75 sati, dijelom učenjem temeljenom na radu u trajanju od 120 sati, a dijelom samostalnim aktivnostima polaznika u trajanju od 30 sati.  Učenje temeljeno na radu obuhvaća situacijsko učenje i izvršenje konkretnih radnih zadaća u stvarnim i/ili simuliranim uvjetima. | | |
| **Horizontalna prohodnost** |  | | |
| **Vertikalna prohodnost** |  | | |
| **Materijalni uvjeti i okruženje za učenje koji su potrebni za izvedbu programa** | Svaki polaznik treba imati na raspolaganju računalo s instaliranom potrebnom programskom potporom. Preporuča se uporaba sustava za verzioniranje koda koji omogućuje stvaranje repozitorija programskih rješenja i drugih sadržaja u vidu e-portfolia.  <https://hko.srce.hr/registar/skup-ishoda-ucenja/detalji/11881>  <https://hko.srce.hr/registar/skup-ishoda-ucenja/detalji/1071>  <https://hko.srce.hr/registar/skup-ishoda-ucenja/detalji/1072>  Specifična nastavna sredstva:   1. Alati za komunikaciju i elaboraciju   Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.  Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.  Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.  Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.  Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih *[Jedinstveni popis zdravstvenih zahtjeva potrebnih za upis u strukovne kurikule u I. razred srednje škole](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf" \t "_blank)*, pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.  Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti. | | |
| **Kompetencije koje se programom stječu** | | | |
| 1. Sudjelovati u dizajniranju korisničkog sučelja 2. Sudjelovati u dizajniranju baze podataka 3. Oblikovati konceptualno jednostavnu bazu podataka i analizirati podatke 4. Usporediti i odabrati najpogodniju arhitekturu programskog sustava u odnosu na nekoliko dostupnih rješenja 5. Sudjelovati u dizajniranju arhitekture web-stranice 6. Usporediti i odabrati najpogodnije razvojno okruženje za izradu programskog sustava u odnosu na nekoliko dostupnih rješenja 7. Izraditi korisničko sučelje manje razine složenosti 8. Testirati komponente, međusobnu povezanost i funkcionalnost jednostavnog programskog sustava 9. Izraditi elemente baze podataka 10. Izraditi elemente-web stranice 11. Programski povezati baze podataka s programima | | | |
| **Preporučeni načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja.   Dobivenim rezultatima anketa dobiva se pregled uspješnosti izvedbe programa, kao i procjena kvalitete nastavničkog rada.  Postupci vrednovanja usmjereni su na praćenje i provjeru postignuća prema ishodima učenja. Ono se provodi usmenim i pisanim provjerama znanja te provjerama stečenih vještina polaznika projektnim i problemskim zadatcima te radnim situacijama, a temeljem unaprijed određenih kriterija vrednovanja postignuća. | | |
| **Datum revizije programa** |  | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | Web programiranje | Osnove izrade web API-ja | 4 | 3 | 25 | 40 | 10 | 75 |
| Pristup bazi podataka iz Web API-ja | 4 | 3 | 25 | 40 | 10 | 75 |
| Interakcija klijentskog koda iz WEB API-ja | 4 | 3 | 25 | 40 | 10 | 75 |
| Ukupno: | | | | **9** | **75** | **120** | **30** | **225** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnostipolaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **WEB PROGRAMIRANJE** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/11881>  <https://hko.srce.hr/registar/skup-ishoda-ucenja/detalji/1071> <https://hko.srce.hr/registar/skup-ishoda-ucenja/detalji/1072> | | |
| **Obujam modula (CSVET)** | **9 CSVET** | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 75 sati (33 %) | 120 sati (53 %) | 30 sati (14 %) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je polaznicima omogućiti stjecanje kompetencija u primjeni osnovnih tehnika izrade web aplikacija, pristupanja bazi i manipulacije nad podacima baze, upotrebi JavaScript razvojnog okvira i MVC arhitekture za izradu aplikacije, te testiranja funkcionalnosti aplikacije. | | |
| **Ključni pojmovi** | *Web aplikacija, JavaScript, razvojni okvir, AJAX, MVC model, skripta, baza podataka, prilagodljivost* | | |
| **Oblici učenja temeljenog na radu** | Učenje temeljeno na radu ostvaruje se realiziranjem radnih zadataka koji se mogu simulirati u specijaliziranim učionicama/praktikumima, u poslovnim subjektima ili u Regionalnim centrima kompetentnosti. Učenje temeljeno na radu provodi se u obliku primjera, problemskih i projektnih zadataka te radnih situacija. Polaznici probleme analiziraju, razrađuju način rješavanja i rješavaju postavljene zadatke te izrađuju web aplikaciju prema zahtjevu. Tako se može izrađivati Web API rješenja kroz postupke analize projektnog problema, web aplikacija primjenom MVC arhitekture te baze podataka za povezivanje aplikacije s bazom i dr. | | |
| **Literatura i specifična nastavna sredstva potrebna za realizaciju modula** | * Jennifer Robbins: Learning Web Design: A Beginner's Guide to HTML, CSS, JavaScript, and Web Graphics 5th Edition, 2018. * Jon Duckett: HTML and CSS: Design and Build Websites 1st Edition * Jon Duckett: JavaScript and JQuery: Interactive Front-End Web Development 1st Edition * Matt Frisbie: Professional JavaScript for Web Developers 4th Edition * Interna skripta ustanove | | |

|  |  |  |
| --- | --- | --- |
| **Skup ishoda učenja iz SK-a, obujam[[1]](#footnote-1):** | | **Osnove izrade web API-ja, 3 CSVET** |
| **Ishodi učenja** | | |
| 1. Pretvarati podatke iz/u JSON oblik | | |
| 1. Koristiti alate za provjeru funkcionalnosti Web API aplikacije | | |
| 1. Izraditi jednostavno Web API rješenje | | |
| 1. Izraditi jednostavne zahtjeve za komunikaciju klijent-poslužitelj kod HTTP protokola | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav je učenje temeljeno na radu kroz projektnu nastavu. Projektni zadaci formiraju se tako da budu što sličniji stvarnim poslovnim situacijama. U dijelu vođenog procesa poučavanja nastavnik demonstrira izradu Web API-a i testiranje funkcionalnosti. Tijekom učenja temeljenog na radu izmjenjuju se samostalni rad polaznika, rad u paru i timski rad, a nastavnik polaznike organizira, usmjerava i prati njihove aktivnosti te pomaže u realizaciji rješenja.  Polaznici izrađuju Web API rješenja kroz postupke analize projektnog problema, sinteze rješenja primjenom MVC arhitekture, GET, PUT, POST i DELETE metoda te provjerom funkcionalnosti aplikacije. Po završetku izrade pojedinih Web API-a polaznici uvijek prezentiraju funkcionalnosti, objašnjavaju izazove i njihovo rješenje. | | |
| **Nastavne cjeline/teme** | Komunikacija klijent – poslužitelj  HTTP metode (GET, POST, PUT, DELETE)  JSON format  MVC uzorak - izrada modela i kontrolera  Testiranje aplikacije | |
| **Načini i primjer vrjednovanja skupa ishoda učenja** | | |
| **Code MAG**  Polaznici trebaju izraditi stranicu za registraciju sudionika gradskog natjecanja iz programiranja primjenom Web API-a.   1. Na stranici je potrebno izraditi tablicu (unijeti samo podatke u redak zaglavlja tablice, a ostali će se podaci ispisivati JavaScriptom pomoću podataka dohvaćenih iz Web API-a) i formu slijedećeg oblika:      1. Omogućiti tablični ispis podataka, dodavanje, uređivanje i brisanje.  * Gumb **Dodaj** treba omogućiti slanje podataka iz forme u Web API pomoću prikladne (onclick) metode JavaScripta (POST). * Odabere li korisnik izmjenu podataka već postojećeg unosa podaci se trebaju prikazati u pripadajućim poljima za unos, tako da ih je moguće promijeniti (PUT), a na gumbu tada treba pisati **Ažuriraj**. * Za brisanje podatka primijenite metodu DELETE.  1. Nakon izrade frontend dijela, izradite ASP.NET Web Application project za dohvaćanje i izmjenu podataka.  * kreirajte model * kreirajte klasu kontrolera, * izradite listu s nekoliko setova podataka za svoj Web API, * u metodama kontrolera podesite vraćanje HTTP statusnih kodova, * uporabom Ajax-a pozovite GET metodu i ispišite sve unose u tablici na mrežnoj stranici  1. Analizirajte funkcionalnosti Web API aplikacije odabranim alatom za automatsko testiranje 2. Podatke iz liste ispišite u konzoli preglednika u JSON obliku.   Po završetku izrade funkcionalnog rješenja prezentirati ćete svoja rješenja, izazove s kojima su se susreli te objasniti na koji način ste ih prevladali.  **Vrednovanje naučenog:** Nastavnik vrednuje odabrano tehničko rješenje, funkcionalnosti web aplikacije i prezentaciju polaznika | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam[[2]](#footnote-2):** | | **Pristup bazi podataka iz Web API-ja, 3 CSVET** |
| **Ishodi učenja** | | |
| 1. Izgraditi potrebne elemente za pristup bazi koristeći objektno-relacijsko mapiranje (ORM) primjenom osnovnih ORM načela i metoda | | |
| 1. Izraditi DTO (engl. Data Transfer Logic) klase za prijenos podataka primjenom osnovnih načela dizajna i strukturiranja podataka | | |
| 1. Dohvatiti podatke iz baze podataka, mapirati ih u DTO klase te ih poslati klijentu u JSON obliku | | |
| 1. Primiti podatke s klijenta kao DTO klase, mapirati ih u ORM klase te ih spremiti u bazu podataka | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav je učenje temeljeno na radu kroz projektnu nastavu.  Projektni zadaci formiraju se tako da budu što sličniji stvarnim poslovnim situacijama. U dijelu vođenog procesa poučavanja nastavnik demonstrira izradu Web API-a, povezivanje s bazom i testiranje funkcionalnosti. Tijekom učenja temeljenog na radu izmjenjuju se samostalni rad polaznika, rad u paru i timski rad, a nastavnik polaznike organizira, usmjerava i prati njihove aktivnosti te pomaže u realizaciji rješenja. Polaznici izrađuju web aplikaciju primjenom MVC arhitekture, kreiraju bazu i povezuju aplikaciju s bazom. Za definirani modul, kreiraju kontrolere i poglede. Po završetku izrade pojedinih Web API-a polaznici uvijek prezentiraju funkcionalnosti, objašnjavaju izazove i njihovo rješenje. | | |
| **Nastavne cjeline/teme** | Razvojna okruženja za rad s bazama podataka  Prezentacijski modeli za opis podataka  Komunikacija s bazom  Objektno relacijsko mapiranje  Povezivanje web aplikacije s bazom podataka | |
| **Načini i primjer vrjednovanja skupa ishoda učenja** | | |
| Polaznici trebaju izraditi MVC aplikaciju za unos popularnih igara te bazu podataka za pohranu unesenih zapisa. Aplikacija treba omogućiti:   * unos podataka o novim igrama * promjenu i brisanje podataka o unesenim igrama * pregledavanje podataka o igrama po tipu ili nazivu igre * spremanje podataka u SQL bazu podataka.   U bazu trebaju biti pohranjeni podaci najmanje 10 filmova sa sljedećim poljima:   * ID (šifra) * Title (naziv igre), * Publisher (Izdavača), * Date (godina izlaska), * Genere (žanr), * Price (cijena).   Potrebno je izraditi sučelje aplikacije i stilski ga urediti prema vlastitim željama. Sučelje sadrži obrazac, a polja za unos trebaju biti:   * Title (naziv igre), * Publisher (Izdavača), * Date (godina izlaska), * Genere (žanr), * Price (cijena), * gumb za pohranu Create.   Na sučelju za izmjenu i brisanje podataka treba izraditi:   * padajući izbornik za odabir žanrova * polje za unos naslova * gumb s opcijom filtriranja * gumb s opcijom brisanja zapisa * gumb s opcijom pohrane promjena.   Za MVC model treba kreirati klasu Game sa svojstvima:   * ID (šifra) – cijeli broj (int) * Title (naziv igre) - Tekst (String) * Publisher (izdavač igre) - Tekst (String) * Date (datum izdavanja) - Datum (DateTime) * Genre (tip igre) - Tekst (String) * Price (trenutna cijena) - Decimalni broj (Decimal).   Izraditi MVC kontroler GameController s akcijama:   * SearchG (GET) - prikazuje igre u bazi i daje mogućnost pretraživanja po nazivu i žanru * CreateG (GET) – dodaje novu igru u bazu * DeleteG (GET) – omogućava brisanje igre iz baze * EditG (GET) – omogućava editiranje zapisa i pohranu promjena * DetailsG (GET) – daje prikaz svih upisanih podataka o izabranoj igri.   Za kontroler GameController potrebno je kreirati MVC poglede:   * Index – koji prikazuje sve igre iz baze u obliku tablice. Na vrhu treba biti vidljivo zaglavlje tablice te opis igara po recima, te tipke za dodavanje, brisanje i editiranje zapisa. * Details – koji omogućava prikaz podataka o filmovima. * Create – koji sadrži formu za unos novih zapisa * Edit – koji omogućava editiranje jednog sloga i sprema izmjene u bazu podataka.   Funkcionalnosti aplikacije provjeriti na unosu/brisanju/izmjeni barem jednog zapisa.  **Vrednovanje naučenog:** vrednovanje odabranog tehničko rješenje i funkcionalnosti web aplikacije. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam[[3]](#footnote-3):** | | **Interakcija klijentskog koda IZ Web API-ja, 3 CSVET** |
| **Ishodi učenja** | | |
| 1. Izraditi klijentsku aplikaciju pomoću JavaScript okvira | | |
| 1. Koristiti AJAX pozive iz JavaScript okvira | | |
| 1. Konzumirati Web API metode iz JavaSkript okvira | | |
| 1. Responzivno ažurirati sučelje klijentske aplikacije | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav je učenje temeljeno na radu kroz projektnu nastavu.  Projektni zadaci formiraju se tako da budu što sličniji stvarnim poslovnim situacijama. U dijelu vođenog procesa poučavanja nastavnik demonstrira ugradnju gotovih Web API-a i testiranje funkcionalnosti. Tijekom učenja temeljenog na radu izmjenjuju se samostalni rad polaznika, rad u paru i timski rad, a nastavnik polaznike organizira, usmjerava i prati njihove aktivnosti te pomaže u realizaciji rješenja.  Polaznici ugrađuju gotova Web API rješenja kroz postupke analize projektnog problema, sinteze rješenja primjenom JavaScript razvojnog okvira i AJAX-a te provjerom funkcionalnosti aplikacije. | | |
| **Nastavne cjeline/teme** | JavaScript razvojni okvir  Asinkrona komunikacija sa serverom – AJAX  Kriteriji odabira programskog okvira  Sučelje web aplikacije  Izrada web aplikacije korištenjem odabranog razvojnog okvira  Prilagodba izgleda korisničkog sučelja (*API first*) | |
| **Načini i primjer vrjednovanja skupa ishoda učenja** | | |
| **Etno seosko gospodarstvo Crna roda**  Lokalno seosko gospodarstvo nudi različite obiteljske aktivnosti na samom ranču i u okolici na otvorenom poput: jahanja, streličarstva, etno-adrenalinskog parka, veslanja na jezeru, pecanja, bicikliranja, stare igre i sl. zbog čega im je važno da potencijalni gosti imaju pravodobnu i točnu informaciju o vremenskim prilikama.  Nadograditu postojeće web sjedište dodavanjem Web API-a vremenske prognoze, a interakcija s korisnikom neka se ostvaruje klikom na gumb **Provjeri vremensku prognozu**.   1. Analizirati ponudu besplatnih API servisa za vremensku prognozu pa odabrati onaj kojeg držite najboljim   (primjerice <https://openweathermap.org/api>, <https://developer.accuweather.com/apis>, i sl.)   1. Kreirati API key 2. Testirati rad API-a u pregledniku za zadanu lokaciju s dobivenim ključem (provjeriti jesu li dobiveni podatci za navedenu lokaciju u formatu JSON)   (primjerice: https://api.openweathermap.org/data/2.5/weather?q=Osijek&units=metric&appid=**API\_key** )   1. Ugraditi API u sjedište primjenom metode fetch () te prikazati podatke dobivene iz API-a (JSON response) na web stranici ranča (e-portfolio) primjenom prikladnih metoda pomoću JavaScript razvojnog okvira. 2. Prilagoditi veličinu prikaza podataka veličini zaslona uređaja   **Vrednovanje naučenog:** Nastavnik vrednuje funkcionalnost web aplikacije prema ljestvici | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |
| --- |
| **\*Napomena:**  Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini. |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |

1. Popunjava se onoliko puta koliko je skupova ishoda učenja u modulu*.* [↑](#footnote-ref-1)
2. Popunjava se onoliko puta koliko je skupova ishoda učenja u modulu*.* [↑](#footnote-ref-2)
3. Popunjava se onoliko puta koliko je skupova ishoda učenja u modulu*.* [↑](#footnote-ref-3)